મોટા ભાગના લોકોને પહેલા દિવસે અથવા તો શક્ય એટલી વહેલી આ ફિલ્મ જોઈ નાખવી છે. લોકોના આ ક્રેઝને જોઈને અમુક નાનાં થિયેટરોએ તો સવારે ૪ વાગ્યાના અને ત્યાર પછી સવારે ૭ વાગ્યાના શો પણ રાખ્યા છે. વળી એ શો પણ ક્યારનાયે હાઉસફુલ થઈ ચૂક્યા છે. ચેન્નઈના એક મલ્ટિપ્લેક્સે સોમવારે રાત્રે ૧ વાગ્યે ‘કબાલી’નું બુકિંગ શરૂ કર્યું, તો એ પણ થોડી વારમાં જ હાઉસફુલની લાલ બત્તી બતાવવા માંડ્યું. એનું એક કારણ એ પણ છે કે પાર વિનાના લોકો બ્લૉક-બુકિંગ કરાવી રહ્યા છે. મતલબ કે એકસાથે સંખ્યાબંધ ટિકિટો ખરીદી રહ્યા છે. ફિલ્મોની ટિકિટો બુક કરી આપતી વેબસાઇટો પર પણ જબરદસ્ત ધસારો જોવા મળી રહ્યો છે.